《朱亭伯改转见过一首》
宋代·苏籀

三就可怜繁马颈，一鸣须信绝鸡群。
絷维才骏殊旌别，籍甚名鸡奈耳闻。
浩渺池庭辈鸿鹭，胜轩馆殿擢兰芸。
相容历稔逃诗债，大白惟当浮劝君。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。